钦定古今图书集成/明伦汇编/闺媛典/第048卷 > 吕彦能妻刘氏〈姊妇二女附〉
## 钦定古今图书集成/明伦汇编/闺媛典/第048卷 > 吕彦能妻刘氏〈姊妇二女附〉

按《元史列女传》：吕彦能者，陵州人。至正十八年，贼犯
陵州，彦能与家人谋所往。其姊久嫠居，寓彦能家，先
曰：“‘我丧夫二十年，又无后，不死何为？苟辱身，则辱吾
弟矣’。赴井死。其妻刘氏语彦能曰：‘妾为君家妇二十
八年，兹不幸逢乱离，必不负君，君可自爱，妾入井矣’。”
彦能二女及子妇王氏、二孙女，皆随刘氏溺井，一门
死者七人。